

РЕПУБЛИКА СРБИЈА

АП ВОЈВОДИНА

ОПШТИНА ТЕМЕРИН

ОПШТИНСКО ВЕЋЕ

Број:06-1/2025-73-2-01

Дана: 18.07.2025. године

Т Е М Е Р И Н

 На основу члана 3. Закона о пољопривредном земљишту (“Службени гласник Републике Србије”, број 62/2006, 65/2008-др. Закон, 41/2009, 112/2015, 80/2017 и 95/2018-др. закон), члана 1. став 2. Одлуке о давању у закуп неизграђеног грађевинског земљишта у јавној својини општине Темерин за пољопривредну производњу (“Службени лист општине Темерин”, број 11/2017 и 33/2023), члана 88. став 3. Закона о планирању и изградњи (“Службени гласник Републике Србије”, број 72/2008, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014, 145/2014, 83/2018, 31/2019, 37/2019-др.закон, 9/2020, 52/2021 и 62/2023), члана 10. став 1. тачка 5. и став 2. истог члана Уредбе о условима прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда (“Службени гласник РС” 16/2018 и 79/2023), члана 12. Правилника о поступку давања у закуп неизграђеног грађевинског земљишта у јавној својини општине Темерин за пољопривредну производњу (“Службени лист општине Темерин”, број 1/2024 и 10/2025), члана 70. став 1. тачкa 19. Статута Општине Темерин (''Службени лист општине Темерин'' број 5/2019) и Записника Комисије за спровођење давања у закуп неизграђеног грађевинског земљишта у својини општине Темерин за пољопривредну производњу број: 06-1/2023-60-1-01 од 27.06.2025. године и 06-1/2025-69-01 од 10.07.2025 године

 Општинско веће општине Темерин, на 35. седници одржаној 18.07.2025.године, донело је следећe:

**РЕШЕЊЕ**

о давању у закуп неизграђеног грађевинског земљишта у пољопривредне сврхе
до привођења намени у општини Темерин

 I

 Даје се у закуп неизграђено грађевинско земљиште у јавној својини општине Темерин у пољопривредне сврхе, за производну агроекономску 2025/2030 годину, на основу спроведеног јавног надметања и то:

|  |  |  |  |  |  |  |  |
| --- | --- | --- | --- | --- | --- | --- | --- |
| Ред.бр. | Понуђач | Основни подаци | бр.кат.парц. | к.о. | Површина парцеле(ha) | Почетна ценаза парцелу | Понуђена цена(еур) |
| 1 | Драган Спасић | Сириг | 1162 | Сириг | 0,0729(0,7386) | 5,36(54,26) | 28 ,00 |
| 2 | Драган Спасић | Сириг | 189 | Сириг | 0,0418 | 13,97 | 14 ,00 |
| 3 | Драган Спасић | Сириг | 190 | Сириг | 0,0319 | 10,66 | 11,00 |
| 4 | Драган Спасић | Сириг | 191 | Сириг | 0,0290 | 9,69 | 10,00 |
| 5 | Драган Спасић | Сириг | 192 | Сириг | 0,0352 | 11,76 | 12 ,00 |
| 6 | Драган Спасић | Сириг | 193 | Сириг | 0,1500 | 10,03 | 10,03 |
| 7 | Михаљ Ђуран | Сириг | 775/2 | Сириг | 0,1076 | 39,52 | 40,19 |
| 8 | Владимир Лукач | Сириг | 400 | Сириг | 0,0686 | 4,58 | 5,00 |

 Понуђене цене исказане су у еурима по средњем курсу НБС на дан отварања понуда, дана 10.07.2025.године, а на основу Јавног огласа за прикупљање писаних понуда за давање у закуп неизграђеног грађевинског земљишта у пољопривредне сврхе до привођења намени у општини Темерин бр. 06-1/2025-69-01 од 30.06.2025. године.

II

 Даје се у закуп неизграђено грађевинско земљиште у јавној својини општине Темерин у пољопривредне сврхе, за производну агроекономску 2025/2030 годину, путем непосредне погодбе и то:

|  |  |  |  |  |  |  |
| --- | --- | --- | --- | --- | --- | --- |
| Понуђач | Основни подаци | бр.кат.парц. | к.о. | Површина парцеле(ha) | Почетна цена(еур/ha) | 50% од почетне цене |
| Никола Иконић | Темерин | 11814/140 (у делу 11814/140-5) | Темерин | 0,0515 | 15,32 | 7,66 |
| Марко Караћ | Темерин | 11814/140 (у делу 11814/140-6) | Темерин | 0,0417 | 12,41 | 6,20 |

III

 У складу са чланом 13, став 1, Правилника о поступку давања у закуп неизграђеног грађевинског земљишта у јавној својини општине Темерин за пољопривредну производњу, закупци из тачке I и II су у обавези да у року од 8 дана од дана коначности Решења, уплате износ закупнине. Закупнина се плаћа у динарској противвредности по средњем курсу Народне банке Србије на дан уплате.

IV

 На основу овог Решења са лицима из тачке I и тачке II истог, закључиће се Уговори о давању у закуп неизграђеног грађевинског земљишта у пољопривредне сврхе на период до 5 година – за производну 2025/2030, односно до привођења земљишта планираној намени у општини Темерин и у складу са Правилником о поступку давања у закуп неизграђеног грађевинског земљишта у јавној својини општине Темерин за пољопривредну производњу.

V

 Ово Решење ће бити објављено у Службеном листу Општине и на званичној интернет страници општине Темерин.

**ОБРАЗЛОЖЕЊЕ**

 Чланом 3. Закона о пољопривредном земљишту (“Службени гласник Републике Србије”, број 62/2006, 65/2008-др. Закон, 41/2009, 112/2015, 80/2017, 95/2018- др.закон), прописано је да се пољопривредно земљиште које је у складу са посебним законом одређено као грађевинско земљиште, до привођења планираној намени, користи за пољопривредну производњу.

 У члану 1. став 2. Одлуке о давању у закуп неизграђеног грађевинског земљишта у јавној својини општине Темерин за пољопривредну производњу (“Службени лист општине Темерин”, број број 11/2017 и 33/2023) наводи се да се неизграђеним грађевинским земљиштем у смислу те Одлуке подразумева неизграђено грађевинско земљиште у грађевинском реону у јавној својини општине Темерин, за које земљиште је донет плански документ, којим је промењена намена уместо пољопривредног у грађевинско земљиште, а исто није приведено својој намени односно због своје величине и положаја није погодно за изградњу објекта у складу са законом.

 Чланом 88. став 3. Закона о планирању и изградњи (“Службени гласник Републике Србије”, број 72/2008, 81/2009-испр., 64/2010-одлука УС, 24/2011, 121/2012, 42/2013-одлука УС, 50/2013-одлука УС, 98/2013-одлука УС, 132/2014, 145/2014 и 83/2018, 31/2019, 37/2019-др.закон, 9/2020, 52/2021 и 62/2023) прописано је да се пољопривредно земљиште којем је планским документом промењена намена у грађевинско, до привођења земљишта намени може користити за пољопривредну производњу.

 Скупштина општине Темерин је на седници одржаној 14.02.2018.године донела Правилник о поступку давања у закуп неизграђеног грађевинског земљишта у јавној својини општине Темерин за пољопривредну производњу, где је истим Правилником регулисан поступак давања у закуп неизграђеног грађевинског земљишта путем јавног огласа прикупљањем писмених понуда, а који поступак је Комисија и спровела.

 На основу члана 5. Одлуке о давању у закуп неизграђеног грађевинског земљишта у јавној својини општине Темерин за пољопривредну производњу Општинско веће је донело Решење о формирању комисије за спровођење поступка давања у закуп неизграђеног грађевинског земљишта у јавној својини општине Темерин за пољопривредну производњу, која има циљ да спроведе поступак јавног оглашавања и непосредне погодбе, те да сачини Записник о спроведеном поступку, те исти да достави Општинском већу општине Темерин заједно са предлогом Решења о давању у закуп неизграђеног грађевинског земљишта у јавној својини за пољопривредну производњу. Неизграђено грађевинско земљиште ће се издати у закуп уз накнаду по цени у складу са чланом 15. Правилника о поступку давања у закуп неизграђеног грађевинског земљишта у јавној својини општине Темерин за пољопривредну производњу, где је наведено да се износ почетне цене закупнине за прикупљање писаних понуда одређује на основу просечне цене закупа државног пољопривредног земљишта у Републици Србији, утврђене по ха за претходну годину, узимајући у обзир квалитет земљишта.

 Комисија за спровођење поступка давања у закуп неизграђеног грађевинског земљишта у јавној својини општине Темерин за пољопривредну производњу је спровела дана 10.07.2025.године поступак јавног надметања, са лицима из тачке I овог Решења, о чему је сачињен записник. Поступајући по захтевима поднетим од стране горе наведених лица, утврђено је да испуњавају услове за јавно надметање и као такви понуђачи су стекли основ за закуп катастарских парцела описани у тачки I овог Решења, а све у складу са Правилником о поступку давања у закуп неизграђеног грађевинског земљишта у јавној својини општине Темерин за пољопривредну производњу. У складу са наведеним Правилникм утврђен је и износ закупа из тачке I овог Решења.

 Комисија за спровођење поступка давања у закуп неизграђеног грађевинског земљишта у јавној својини општине Темерин за пољопривредну производњу је дана 27.06.2025.године спровела поступак непосредне погодбе, са лицима из тачке II овог Решења, о чему је сачињен записник. Поступајући по захтевима поднетим од лица из тачке II овог Решења, утврђено је да испуњавају услове за непосредну погодбу и као такви понуђачи су стекли основ за закуп катастарских парцела описани у тачки II овог Решења, а све у складу са Правилником о поступку давања у закуп неизграђеног грађевинског земљишта у јавној својини општине Темерин за пољопривредну производњу. У складу са наведеним Правилникм утврђен је и износ закупа из тачке II овог Решења.

 На основу свега наведеног, одлучено је као у диспозитиву овог Решења.

 Поука о правном средству: у складу са чланом 12, став 4. Правилника о поступку давања у закуп неизграђеног грађевинског земљишта у јавној својини општине Темерин за пољопривредну производњу, понуђачи имају право на приговор у року од 5 дана од дана пријема Решења. Приговор се доставља председнику општине, а путем Комисије. О приговору председник општине решава у року од 5 дана од дана достављања приговора. Одлука председника општине је коначна, доставља се понуђачима и објављује на званичној интернет страници општине Темерин.

 ЗАМЕНИК ПРЕДСЕДНИКА ОПШТИНЕ

 ТИЈАНА МИШКОВИЋ

 Доставити:

1. понуђачима
2. архиви